open-index/open-wikipedia-markdown huggingface dataset:
Raminta Popovienė

**Raminta Popovienė** (neiuna **Raminta Dūdaitė**, sündinud 5. mail 1970 Zarasais) on Leedu poliitik ja ühiskonnategelane ning Kaunase rajooni munitsipaalpoliitik. Ta on Leedu Sotsiaaldemokraatliku Partei liige. Ta on 12. detsembrist 2024 Leedu haridus-, teadus- ja spordiminister.

## Elulugu
Ta sündis aastal 1970 Zarasais. Zarasais veetis ta ka lapsepõlve ja lõpetas aastal 1988 Zarasai M. Melnikaitė Keskkooli (praeguse Zarasai Ąžuolase Gümnaasiumi). Aastatel 1988–1994 õppis ta Leedu Muusikaakadeemia Klaipėda kunstide teaduskonnas ning omandas muusikaõpetaja-koorijuhi kvalifikatsiooni. Aastal 1995 lõpetas ta magistriõpingud Leedu Muusikaakadeemia Klaipėda kunstide teaduskonnas, omandades magistrikraadi muusikahariduse alal.

Aastatel 1995–1998 töötas ta vanemmetoodikuna Leedu Muusikaakadeemia Klaipėda teaduskonnas ja muusikaõpetajana Klaipėda S. Dachase keskkoolis. Aastatel 1998–2000 oli ta Visaginase Česlovas Sasnauskase kunstikooli muusikaõpetaja.

Aastatel 2000–2007 Kaunase rajoonivalitsuse kultuuri-, haridus- ja spordiosakonna peaspetsialist, 2007–2011 Kaunase rajooni sotsiaalteenuste keskuse direktor. 2011–2012 Kaunase rajooni administratsiooni direktori asetäitja.

Aastatel 2012–2020 oli ta Seimi liige. Aastatel 2021–2023 oli ta Kaunase rajooni turismi- ja äriinfokeskuse direktor.

12. detsembrist 2024 on ta Leedu haridus-, teadus- ja spordiminister.

## Isiklikku
Ta on abielus ja on tütre ema.
Avenged Sevenfold (album)

**"Avenged Sevenfold"**  on ansambli Avenged Sevenfold neljas stuudioalbum. See ilmus 2007. aasta oktoobris. Album salvestati 2007. aasta keskel ja oli bändi esimene täielikult enda produtseeritud album. See jäi nende viimaseks stuudioalbumiks, millel mängis trumme The Rev.

Albumit saatis kommertsedu ja album debüteeris Billboard 200 edetabelis 4. kohal. 2014. aasta seisuga oli albumit müüdud üle 960 161 eksemplari Ameerika Ühendriikides ja 152 123 eksemplari Ühendkuningriigis.

## Laulud
#"Critical Acclaim" – 5:17
#"Almost Easy" – 3:55
#"Scream" – 4:50
#"Afterlife" – 5:54
#"Gunslinger" – 4:14
#"Unbound (The Wild Ride)" – 5:14
#"Brompton Cocktail" – 4:15
#"Lost" – 5:04
#"A Little Piece of Heaven" – 8:04
#"Dear God" – 6:34

## Koosseis
*M. Shadows – vokaal, taustalaul
*Zacky Vengeance – rütmikitarr, akustiline kitarr laulus "Dear God", taustalaul
*The Rev – trummid, löökpillid, klaver, taustalaul
*Synyster Gates – soolokitarr, taustalaul
*Johnny Christ – bass, taustalaul

## Viited
Bienmesabe

**Bienmesabe** (hisp: "hea, mulle maitseb") on Hispaania magustoit, mida valmistatakse mee, munakollase ja jahvatatud mandlitega. 
Selle konsistents sõltub valmistamismeetodist — varieerudes kleepuvast kastmest, beseest ja pudingust koogitaoliseni. Magustoit on eriti populaarne Kanaari ja Andaluusia köögis.   
Kuigi mesi, munakollane ja jahvatatud mandlid, on *bienmesabe* peamised koostisosad lisatakse tihti ka suhkrut, sidrunikoort, kaneeli, kookost, magusat veini või šerrit olenevalt maitse-eelistusest.   

## Viited
Ringrajasõit

**Ringrajasõit** on ringrajal peetav mootorratta- või autovõidusõit  

Ringrajasõidus võisteldakse peamiselt vormelautode ja kereautodega. Sõidud toimuvad erinevates masinaklassides ning tavaliselt stardivad kõik võistlejad ühiselt. Võistlusrajad on alati kaetud asfaldiga, et tagada ühtlane ja kiire sõidupind. Eestis peetakse ringrajasõiduvõistlusi peamiselt Pärnus asuval Audruringil (tuntud kui ka Porsche Ring) 

Ringrajavõistlus koosneb tavaliselt kolmest osast: treeningsõidud, kvalifikatsioonid ja finaalid. Kõikides sõitudes läbitakse etteantud arv ringe või sõidetakse teatud ajavahemiku jooksul, vastavalt võistlusjuhendis sätestatule (nt 10 minutit). Finaali stardijärjekord määratakse kvalifikatsioonisõitudes saavutatud tulemuste põhjal – parema tulemuse saanud võistlejad alustavad eespoolt. Sõidud toimuvad eri masinaklassides eraldi ning iga klassi võitjaks kuulutatakse see, kes ületab finišijoone esimesena, kui talle näidatakse ruudulist finišilippu. 

Mootorrataste ringrajasõit (ingl k *Circuit Racing*) on kiirusvõistlus, kus mootorratastel sõidetakse asfaldil.

## Võistlusklassid
Ringrajasõidul on mitmeid erinevaid võistlusklasse, sealhulgas:

* **Vormelisarjad** (nt Vormel 1, Vormel 2, Vormel 3)  Vormel 1 on maailmas tuntud kui kõrgeima tasemega ringrajasõit, millel on rangeid tehnilisi nõudeid ja suured rahalised panused. Vormel 2 ja Vormel 3 toimivad kui noorte sõitjate arenguvõistlused.
* **Turismiautod** (nt WTCR – World Touring Car Cup)  WTCR on maailma tipp-tasemel turismiautode võistlus, kus osalevad erinevad tootjaautod ja sõitjad.
* **GT-klassi autod** (nt FIA GT World Championship)  GT-võistlused keskenduvad superautodele ja sportautodele, kus sõidetakse tiheda konkurentsiga.
* **Endurance-võistlused** (nt 24 tundi Le Mans’il)  Endurance-võistlused on pikamaasõidud, kus sõidetakse väga pikki distantse, näiteks 24 tundi järjest. Le Mansi 24h on üks kõige prestiižsemaid selliseid võistlusi.

Lisaks eksisteerivad riiklikud ja regionaalsed sarjad, näiteks Eesti Autospordi Liidu korraldatavad ringrajasõidud.

## Ohutus
Tänapäeva ringrajasõit on tugevalt reguleeritud, kusjuures tähtsaim roll on ohutusnõuetel. Kõik sõidukid ja rajad peavad vastama vastava alaliidu – näiteks FIA (Fédération Internationale de l'Automobile) – reeglitele.

## Ajaloolised tähtpäevad

* 1934: Esimesed autode ringrajasõidud Eestis (Suursõidud)
* 1947: NSV Liidu meistrivõistlused Tallinnas, mis kaasasid ringrajasõitu.

## Viited
Irene

**Irene** võib olla
* Irene (orkaan)
* Irene (eesnimi)
** Irene (Hispaania printsess)
** Irene (Bütsantsi keisrinna)
** Irene (Hesseni printsess)
* Irene (muusikal)
Iris Vilu

**Iris Vilu** (sündinud 8. mail 1996 Tallinnas) on eesti ehtekunstnik.

Ta on lõpetanud Tallinna Prantsuse Lütseumi 2015. aastal ning omandanud bakalaureusekraadi Londoni Moekolledžis (*London College of Fashion*) ehtekunsti erialal 2019. aastal. Tema ülikooli lõpukollektsioonist "JUNGLE IS NOT MASSIVE", millega juhtis tähelepanu vihmametsade massilisele hävitamisele, kasvas välja ehtebränd JNGLSNTMSSV.

2015. aastal osales Vilu ERKI Moeshow'l kollektsiooniga "FROTEESUS".

Lisaks on Vilu tantsijana osalenud Von Krahli Teatri lavastuses "Giselle" (2023).

## Viited
Ain Kaare

**Ain Kaare** (sündinud 4. novembril 1964) on eesti hematoloog ja arstiteadlane.

## Elulugu
Ta lõpetas 1983. aastal Tallinna 2. Keskkooli, 1991. aastal Tartu Ülikooli (TÜ) arstiteaduskonna *cum laude,* 1993. aastal TÜ arstiteaduskonna internatuuri üldarsti kvalifikatsiooniga, 1997. aastal TÜ arstiteaduskonna residentuuri II kategooria hematoloogi kvalifikatsiooniga. 

Kaare asus 1986. aastal tööle Maarjamõisa haiglas veresoontekirurgia osakonna sanitarina, oli aastatel 1991–1997 TÜ sisekliiniku vanemlaborant, 1995–1999 TÜ Lastekliiniku arst, 1998–1999 osakonnajuhataja asetäitja, 2000–2001 Tartu Ülikooli Kliinikumi (TÜK) hematoloogia-onkoloogia kliiniku luuüdi transplantatsiooni ja intensiivkemoteraapia osakonna juhataja, 2000–2007 assistent, 2005–2007 hematoloogia assistent, 2002. aastast hematoloogia ja luuüdi transplantatsiooni osakonna juhataja ja 2006. aastast vanemarst-õppejõud, 2023. aastast TÜK-i vereloome tüvirakkude ja rakuravi kompetentsikeskuse eestvedaja ning 2025. aasta aprillist TÜK-i hematoloogia-onkoloogia kliiniku juhataja. Ta on töötanud ka Ida-Viru Keskhaiglas ja Narva haiglas. 

Kaare on Eesti Hematoloogide Seltsi, European Association of Blood and Marrow Transplantationi, Peedu Korraldusselts MTÜ, Peedu Jooksuselts MTÜ, 2003. aastast Eesti Kudede ja Organite Transplantatsiooni Ühingu ning 2006. aastast Eesti Onkoteraapia Ühingu liige. 

## Tunnustus

* 2018 Tartu Postimehe edetabelis "Tartu ja Tartumaa mõjukate tipp 2018" 89. koht
* 2023 Eesti Punase Risti III klassi teenetemärk

## Isiklikku
Tema vanaisa oli agronoom Villem Tomingas.

## Viited

## Artiklid

* Ain Kaare: tõde ravikodust – vastuseta küsimused (skeptiku vaade naabertänavalt) tartu.postimees.ee, 16. jaanuar 2020

## Välislingid

* Ain Kaare TÜK-i kodulehel
* Raud vabastas jõuetusest epl.delfi.ee, 1. juuni 2001
* Kärt Anvelt. Eestit aitavad luuüdiga sakslased, meie oma doonoritest abiks ei piisa Eesti Päevaleht, 15. veebruar 2012
* Paula Rõuk. Hematoloog Ain Kaare: miks me ei saa rääkida inimese kulutõhususest tervis.postimees.ee, 22. detsember 2017
* Aime Jõgi. Vähilapsed saavad virtuaalmaailmas puhata tartu.postimees.ee, 23. mai 2019
* Aime Jõgi. Uute kopsudega naine ja arstid murdsid elundidoonorluse müüte tartu.postimees.ee, 23. jaanuar 2020
* Terevisioon: Viiruse läbi põdenuid oodatakse doonoriks jupiter.err.ee, 6. mai 2020
* Aime Jõgi. Koroonahaiguse seljatanud Heidi Hanso aitab teadlasi tartu.postimees.ee, 21. juuli 2020
* Bärbel Moros. Ain Kaare: Üks rumalamaid asju siin maailmas on surra vaktsiinvälditavasse haigusse elvauudised.ee, 7. jaanuar 2021
* Aime Jõgi. Tartu ülikooli kliinikumis siirati 12-aastasele poisile vereloome tüvirakke unikaalsel viisil tartu.postimees.ee, 11. märts 2022
* Elli Arula. Teenetemärgi saanud hematoloog: meditsiinis käib areng tibusammudega tartu.postimees.ee, 6. veebruar 2023
* Takeda. Dr Ain Kaare: agressiivse raviga kaasnevad paratamatult ka kõrvaltoimed. Vahel paraku peame nentima, et see ongi elu hind tervise.geenius.ee, 12. veebruar 2025
Glen Bell

**Glen Bell** (3. september 1923 – 16. jaanuar 2010) oli kiirrestoraniketi Taco Bell  asutaja.

## Viited
Oktogoon (arhitektuur)

**Oktogoon** on arhitektuuri kontekstis kaheksanurkse põhiplaaniga tsentraalehitis. Sageli on oktogoonid haua- ja ristimiskabelid.

## Näiteid
* Tuulte torn Ateenas (2. sajand eKr)
* Domus Aurea kuppelehitis, nn söögisaal, Roomas (64 a)
* Diocletianuse mausoleum Diocletianuse palees Splitis (u 295–305), nüüd Spliti katedraal
* Taevamineku kabel Jeruusalemmas (387), rekonstruktsioon vanal põhiplaanil (um 1150)
* Lateraani baptisteerium Roomas (u 315 ümarkirik, aastail 432–440 ümber ehitatud)
* Izra Püha Georgi kirik Süürias (515)
* Ravenna San Vitale kirik (526–547)
* Kaljumošee Jeruusalemmas (7. sajand)
* Aacheni lossikabel (8. sajand)
* Altöttingi Gnadenkapelle (8.–10. sajand)
* Mainzi toomkiriku nelitistorn, u 1000–1051
* Ottmarsheimi kloostrikirik (1020–1030)[17]
* Nikolause kabel Nijmegenis, u 1030
* Esseni toomkiriku lääneehitis (11. sajandi algus)
* Firenze San Giovanni baptisteerium (11. sajand?)
* Tomari Convento de Cristo siseehitis (Portugal), u 1160
* Parma baptisteerium, 1196–1216
* Castel del Monte (Apuulia, 13. sajand)
* Ely katedraali nelitis (1328–1342)

## Viited

## Välislingid
* Chapter 1 – Introduction: The Octagon in Late Antique  Architecture. -
Irvine

**Irvine** on linn USA-s California osariigis, Orange'i maakonnas, Los Angelese suurlinnapiirkonnas.

## Vaata ka

## Viited

## Välislingid
Väike igihali

**Väike igihali** (*Vinca minor*) on koerakooluliste sugukonda kuuluv rohttaimede liik.

## Välislingid
* Väike igihali andmebaasis eElurikkus
Dibaeis

***Dibaeis*** on kottseente perekond. 

## Liike
**Dibaeis baeomyces* – harilik roosasamblik

## Välislingid
* ''Dibaeis'' andmebaasis eElurikkus
Angervars

**Angervars** (*Vincetoxicum*) on koerakooluliste sugukonda kuuluv rohttaimede perekond.

## Liike
**Vincetoxicum fuscatum* – ruuge angervars 
**Vincetoxicum hirundinaria* – lood-angervars 
**Vincetoxicum nigrum* – tume angervars 
**Vincetoxicum rossicum* – vene angervars 

## Välislingid
* Angervars andmebaasis eElurikkus
Nadia Calviño

**Nadia María Calviño Santamaría** (sündinud 3. oktoobril 1968 A Coruñas) on Hispaania poliitik. Ta juhtis Euroopa Liidu ametnikuna aastatel 2014–2018 eelarve planeerimise peadirektoraati. Aastatel 2020–2023 oli ta Hispaania majandusminister.
Spliti katedraal

**Püha Domniuse katedraal** (horvaadi keeles *Katedrala Sv. Dujma* ja *Katedrala Svetog Duje*, ka lühidalt *Sveti Duje*; itaalia keeles *Duomo di San Doimo*) on Splitis Horvaatias asuv roomakatoliku Split-Makarska piiskopkonna katedraalkirik. Katedraal asub Splitis Diocletianuse palee territooriumil peristüüliväljakul.

## Ajaloost
Ehitis püstitati 4. sajandil, algselt Diocletianuse mausoleumiks. Kohe pärast 313. aasta Milano edikti, mis tagas kristlaste usuvabaduse, ehitasid kristlikud kogudused tollases Dalmaatsia provintsi administratiivkeskuses Salonas, Splitist mitte kuigi kaugel, mitu basiilikat märtrite haudadele ja neist kujunesid palverännukohad.

7. sajandil hävitasid avaarid ja slaavlased Salona ja selle elanikud põgenesid ümberkaudsetele saartele. Osa rahvast asus tagasi pöördudes kunagise keisri palee territooriumile. Mausoleumist sai kristlik kirik ja hoonest eemaldati paganlikud sümbolid, samuti keisri sarkofaag. Salona purustatud basiilikatest toodi kirikusse Diocletianuse ajal surnud märtrite säilmed: nii Salona esimese piiskopi Domniuse kui ka töölise Anastasiuse omad.

Katedraali peaukse ehitas 1214. aastal meister Andrija Buvina. Ta kaunistas selle pähklipuust nikerdustega, mis kujutasid 28 stseeni Jeesuse elust. Uksed on tänaseni hästi säilinud, välja arvatud alumine osa, mida on kulutanud kirikuskäijate liikumine, ja need on väärtuslik kultuurimälestis, kuna puituksi sellest perioodist on säilinud väga vähe.

## Arhitektuur
Katedraal on ruumitüübilt oktogoon, mida ümbritseb katusega peripteer 24 korintose kapiteelidega marmorsambaga. Portaal pärineb antiikajast. Portaali kohal on väike sarkofaag kuningas Béla IV tütarde Katarina ja Margarita säilmetega, kes hukkusid tatarlaste rünnakus Klisile 13. sajandil.

Siseruum on ümmargune, kandiliste ja poolümarate niššidega, kaetud kupliga. Algselt paiknesid niššides keisrite ja jumalate skulptuurid. Ruumi ümbritsevad kaheksa graniitsammast dalmaatsia lubjakivist baaside ja korintose kapiteelidega. Sammastel on üksnes kaunistav funktsioon. Rikkaliku kaunistusega kapiteelide peal on teise sambarea baasid porfüürsammastega, mida kroonivad samuti korintose kapiteelid. Nende kohal on friis Mercurius Psychopompose kujutistega ning Diocletianuse ja tema abikaasa Prisca medaljonidega.

Sissepääsust vasakul seisab kuusnurkne ambon, mis ehitati 1257. aastal vürstinna Kolafisa kingitusena. Meister Mavro kasutas amboni ehitusmaterjalina musta ja rohelist porfüüri, mis suure tõenäosusega pärineb kunagisest keisri sarkofaagist; ambon toetub kohalikust marmorist sammastele.

Kiriku kellatorn on üks Aadria ranniku paremini säilinud keskaegseid kellatorne ja oma kuue korrusega üks kõrgemaid keskaegseid ehitisi Dalmaatsias. Eri andmetel on selle kõrgus 57 kuni 61 m. Torni ehitus algas 13. sajandil ja kestis 16. sajandi keskpaigani. Pika ehitusperioodi tõttu leiab sellelt nii romaanika kui ka gootika stiilijooni.

## Viited

## Välislingid
* Cathedral of Saint Domnius. - Tourist Board of Split.
Artu Ellmann

**Artu Ellmann** (sündinud 22. septembril 1968 Kiviõlis) on eesti geodeet.

## Haridus
Lõpetas Püssi Keskkooli 1986 ning Moskva Riikliku Geodeesia ja Kartograafia Ülikooli insener-geodeedi erialal 1993 *(cum laude)*. Omandas Stockholmi Kuninglikus Tehnikainstituudis litsentsiaadi- (2001) ja doktorikraadi (2004).

## Töökäik
Oli Riikliku Ehitusuuringute Instituudi geodeet 1993-1996, Maa-ameti osakonnajuhataja 1996-2000, ühtlasi Kehtna Kõrgema Põllumajanduskooli külalislektor 1994-1999 ning Kanadas New Brunswicki Ülikooli teadur 2004-2006. Aastast 2006 töötab Tallinna Tehnikaülikoolis: teedeinstituudi erakorraline professor 2006-2008, professor ja geodeesia õppetooli juhataja 2008-2016, alates 2017 ehituse ja arhitektuuri instituudi professor (aastast 2019 täisprofessor tenuuris), teedeehituse ja geodeesia uurimisrühma juht.

## Teadustöö
Põhilised uurimisvaldkonnad: füüsikaline geodeesia, geodeetiliste põhivõrkude rajamine.

## Teoseid
* Artu Ellmann, Tõnis Oja, "Füüsikalise geodeesia ja gravimeetria alused", TTÜ Kirjastus, 2008, 294 lk

## Viited

## Välislingid
* Artu Ellmann Eesti Teadusinfosüsteemis
* Artu Ellmanni publikatsioonid
Anton Ragoza

**Anton Ragoza** (sündinud 6. jaanuaril 1986 Tiraspolis) on moldova muusik, produtsent ja helilooja, ansambli "SunStroke Project" asutaja ja endine liige. Alates 2019. aastast projekti "Carnival Brain" asutaja ja liige.

## Biograafia
Anton sündis Tiraspolis, kus ta lõpetas muusikakooli ning seejärel 2005. aastal Transnistria Kõrgema Muusikakolledži viiuli erialal. Pärast kolledži lõpetamist läbis ta ajateenistuse Transnistrias. Sealsamas tegi ta Sergei Stepanovile ettepaneku moodustada ansambel Sunstroke, mis on tänaseks tuntud kui “Sunstroke Project”. Oma esimese loo kirjutas ta 14-aastaselt ja kirjutas hiljem palju muusikat trance-instrumentaalmuusika kollektiivile "SpeX". 

Aastast 2021 elab Tallinnas.   9. aprillil 2021 avaldati ametlikult Eesti jalgpalliklubi Phoenix hümn, mille on kirjutanud Anton Ragoza ja tema muusikud. Kompositsiooni esitas Moldova laulja ja koreograaf Ray Bark (Iuri Ribac).  Koroonapandeemia ajal kirjutas ta laulu ja filmis koos Ray Barkiga video "Pandeemia".

Anton Ragoza on regulaarselt kutsutud Raadio 4.

### SunStroke Project

Grupi koosseisus esines ta 2010. aasta Eurovisiooni lauluvõistlusel Oslos, kus SunStroke Project saavutas finaalis 22. koha. 2015. aasta augustis asutas ta oma muusikaplaadifirma "Ragoza Music", asudes produtsendiks. 2017. aastal esines ansambel taas Eurovisiooni lauluvõistlusel lauluga "Hey, Mamma!", saavutades 3. koha. Pärast konkursilt naasmist Moldovasse andis riigi president talle üle riikliku autasu. – aumärgi. 

2019. aasta veebruaris lahkus ta ansamblist ja keskendus oma muusikaprojektidele. 

### Carnival Brain
Märtsis 2019 esitles ta oma uut koostööprojekti Dumitru Golbaniga "Carnival Brain"  ja esimest lugu "My Name is", mida esitati koostöös laulja Broonoga. Samal aastal anti välja remix Mohombi laulule "Hello" ja loole "The Night".

Koostöös laulja Bachoga anti välja laul "Semafoare" ning valiti 2025. aasta Eurovisioni valikturniiril osalejaks Moldovas. 17. jaanuaril 2025 ilmus klipp.  Märtsi lõpus ilmus uus video ja lugu “Tu Tu Tu”.

### Kinos
2021. aastal mängis ta Moldova telesarjas "Sprinter". 2025. aastal mängis ta seriaalis "Alaealiste asjade inspektor: vari Jõhvi kohal" ().

### Perekond

* Ema - Natalia 
* Esimene abielu Elena Bardoga (lahutatud alates 2017. aastast)
** Tütar - Emily
* Tütar - Adele (september 2018) armastatud Anastasia Dnestryanskayast
* Teine abielu Victoria Ragozaga (neiupõlvenimi Kurochkina) alates 2022. aasta aprillist

## Klipid

### Sunstroke Project
* [Run Away (feat. [Olia Tira])]
* Set My Soul On
* Walking In The Rain
* Ce Bine Imi Pare
* Jingle Bells in Chisinau Intl Airport
* Amor
* Hey, Mamma!
* Sun Gets Down
* In memory of Tim Bergling

### Carnival Brain
* Tere Eesti
* Semafoare (feat. Bacho)
* Tu Tu Tu (feat. Bacho)

### Ray Bark
* Söön ja nutan

### Dual Mono
* In the Club

## Auhinnad

* Arvestuse teenetemärk (Moldova) 

## Viited

## Välislingid
*   
* Elulugu Carnival Brain kodulehel
Nikolai von Essen (1885–1945)

**Nikolai von Essen** (14. juuli 1885 Šuvalovo Peterburi kubermang – 4. aprill 1945 Praha Tšehhimaa) oli baltisaksa ajaloolane ja genealoog.

Nikolai von Essen sündis 1885. aastal Peterburi kubermangus Peterburi eeslinnas Šuvalovos, Venemaa keisririigi sõjaväelase kindralleitnant Karl Friedrich Magnus von Esseni (1851–1915) pojana. Teenis Venemaa keisririigi sõjaväes, Semjonovi kaardiväepolgus kuni polkovniku(1916) auastmeni, osales Esimeses maailmasõjas. Venemaa keiserliku armee laialisaatmisel läks erru ja tegutses arhivaarina Ermitaažis. 1920. aastal opteerus Eestisse.

Tegutses Eestimaa Üldkasuliku Ühingu juures tegutsenud matriklikomisjonis. Ühingu juures tegutsenud matriklikomisjoni juhtis endise Eestimaa rüütelkonna genealoog Georg von Wrangell, aadliperekondade toimikute koostamisega tegeles Nikolai von Essen, komisjoni liikmed olid Georg von Krusenstern ning parun Ernst von Stackelberg. Komisjon lõpetas tegevuse 1940. aastal. Tegi kaastööd Eestimaa Kirjanduse Ühingu genealoogiasektsiooni ja Tartu Saksa Perekonnaajaloo Uurimise Seltsi ja Läti baltisakslaste Genealogische Gesellschaft Lettlands ning Gesellschaft für Geschichte und Altertumskunde poolt aastatel 1931–1939 välja antud ajakirjale Baltische Familiengeschichtliche Mitteilungen.

1939. aastal sakslaste ümberasumise käigus suundus Posenisse, kus jätkas genealoogiauuringuid.

Nikolai von Essen suri 1945. aastal Prahas tuberkuloosi.

## Teosed
**Zur Geschichte der Öselschen Ritterschaft. – Genealogisches Handbuch der Öselschen Ritterschaft*. Tartu,  1935-1939, Saaremaa Üldkasuliku Ühingu kirjastus, 818 lk  
**Nachrichten über das Geschlecht Ungern-Sternberg, Nachtr. III* (Tartu 1936); desgl. IV (Tartu 1939); 
**Stammtafel der Familie v. Dehn* (Tallinn 1938); 
*Tallinna turberaamat: 1515-1626. I osa, *Das Revaler Geleitsbuch: 1515-1626*. I Teil, Tallinna Linnaarhiivi väljaanded nr 9. Koostajad Paul Johansen, Nikolai von Essen. ETERAs - https://www.etera.ee/zoom/122077/view?page=8&p=separate&tool=info&view=0,821,2060,2461
* *Stammtafel der aus Westfalen stammenden, adligen, freiherrlichen und graflichen Familie von Essen (mit der Eule im Wappen), immatrikuliert in Livland, Estland, auf Oesel und in Schweden*. Posen, 1943. Bd. I. s. 451 - 453.

## Viited

## Välislingid
*
Hispaania perepoliitika

**Hispaania perepoliitika** (hispaania keeles: **Política familiar de España**) on perekondade toetamise meetmete ettenägemine ning perekonnasuhete määratlemine.  See puudutab vanemapuhkust, lapsehooldust, peretoetusi, abielu, abielulahutust ja kooselu.

## Ajalugu

### Francisco Franco aeg (1939–1975)
Hispaanias toimis Lõuna-Euroopa sotsiaalmudel, mille puhul toimetulek sõltus suuresti perekonna abist ja toetusest. See ning mehe toitjaroll takistasid tõhusa perepoliitika väljatöötamist. Frankistlikus Hispaanias (aastatel 1939–1975) kehtestati peredele sotsiaalne kaitse, kuid see puudutas ainult meessoost tööstustöötajate peresid. Põllumajanduses töötavad inimesed ja naised, kes olid enamiku ajast töötud, said perekaitsetoetusi vähe või üldse mitte mingeid. Selle aja perepoliitika eesmärk oli peamiselt paljulapselisuse julgustamine, eriti meetmete abil nagu 1943. aasta suurpereseadus, mis soosis suurima laste arvuga peresid.

### Franco surma järgne aeg; demokraatia taastamine
Kui Hispaania sai demokraatlikuks riigiks ja kehtestas 1978. aasta põhiseaduse, muutus perepoliitika põhjalikult. Hakati rõhku panema töö- ja eraelu tasakaalule. See tõi kaasa abiellumise ja pärast iga lapse sündi makstavate maksete kaotamise. Töötavatele isikutele olid peamiseks soodustuseks igakuised maksed ülalpeetavate laste eest, samuti mitmesugused rasedus- ja sünnituspuhkuse pikendused ja lapsehooldustasud. See poliitika andis naistele võimaluse osaleda tööturul ja teenida elatist, selle asemel et olla ainult koduperenaine. Pere- ja töökohustuste kokkuviimine perepoliitika kaudu võttis aga veel mitu aastat aega. Frankistliku Hispaania järelkaja, kus abielunaisi julgustati tugevalt koju jääma, pärssis ikka veel naiste jõupingutusi töö leidmisel ja riiklikult tasustatud pereabi saamisel.

### Praegune olukord
Viimasel ajal ei jõua meetmed perekondade kaitseks drastiliste eelarvekärbete tõttu kõigi perekondadeni. 2007. aastal alanud majanduskriis sundis Hispaania valitsust rakendama kokkuhoiumeetmeid, mis on takistanud Hispaania perepoliitika arengut. Nende meetmete eesmärk oli piirata majanduslanguse kahjulikke mõjusid, kuid need õhutasid ka arusaama, et pereelu on era-, mitte avalik asi. 

Piisava perekaitse puudumine on mõjutanud ka Hispaania sündimuse üldkordajat. Alates 1970. aastate teisest poolest on sündimuskordaja pidevalt langenud, langedes 2,78%-lt (1970. aastatel) 1,323%-le (2000. aastatel). Hispaanlaste keskmine vanus esimese sünni ajal on tõusnud 40-aastase vaatlusperioodi ajal kuue aasta võrra. Need suundumused on osaliselt tingitud Hispaania vähearenenud perepoliitikast, mis on motiveerinud uusi vanemaid kiiremini tööle naasma ja nõudnud peredelt ka laste kasvatamisega seotud kuludega ise hakkama saamist.

## Vaata ka
*Perepoliitika
 
## Välislingid

* Instituto de Política Familiar España (Hispaania perepoliitika instituut)
* Modelos de familia en evolución en España (Hispaania sotsiaalministeeriumis 2022. aastal koostatud põhjalik ülevaade)
François Emmanuel

**François Emmanuel** (sündinud 3. septembril 1952 Fleurusis) on belgia prantsuskeelne kirjanik.

Eesti keeles on ilmunud tema romaan "Savinsenide kirg" ("La Passion Savinsen", tõlkinud Helle Michelson, Tallinn: Varrak, 2003).

## Tunnustus
* 1998 – Victor Rosseli auhind
Michel Lambert

**Michel Lambert** (sündinud 15. juunil 1947 Oichas Belgia Kongos) on belgia prantsuskeelne kirjanik.

Eesti keeles on ilmunud tema jutustus "Kolmas trepiaste" ("La Troisième Marche", tõlkinud Helle Michelson, Loomingu Raamatukogu 31, 2006).

## Tunnustus
* 1988 – Victor Rosseli auhind
Maurice Carême

**Maurice Carême** (; 12. mai 1893 Wavre – 13. jaanuar 1978 Anderlecht) oli belgia prantsuskeelne kirjanik.

Eesti keeles on ilmunud tema jutukogu "Margareetapäev" ("Le Ruban Pompadour", tõlkinud Helle Michelson, Tallinn: Varrak, 2000), muinasjutukogu "Muinasjutud Caprine'ile" ("Contes pour Caprine", tõlkinud Helle Michelson, Tallinn: Tiritamm, 2002) ning luulekogu "Naeruhull kirsipuu" (tõlkinud Helvi Jürisson, 2002).

## Tunnustus
* 1947 – Victor Rosseli auhind
Relva toru

**Relvatoru** (rahvakeeles ka *raud*) on tulirelva osa, mille kaudu liigub projektiil relva suudmest välja. Olenevalt konstruktsioonist jagunevad relvatorud kaheks: **vintraudsed** (vintraud) ja **sileraudsed** (sileraud).

Vintraudse relvatoru sisepinnal paiknevad spiraalsed sooned ehk **vindid**, mis panevad projektiili pöörlema. Pöörlemine stabiliseerib projektiili lennu, parandades täpsust ja ulatust. Vintraudseid relvatorusid kasutatakse näiteks püstolites ja vintpüssides.

Sileraudne relvatoru on seest sile ega põhjusta projektiili pöörlemist. Seda tüüpi torusid kasutatakse peamiselt **haavlipüssides**, kus tulistatakse väikseid metallkuulikesi ehk haavleid. Sileraud sobib paremini lühikese vahemaa ja laia hajuvuse jaoks.

## Viited
Alfonso Di Giovanni

**Alfonso Di Giovanni** (sündinud 15. mai 1956 Sangineto) on itaalia päritolu katoliku preester, kes oli aastatel 2001–2021 Tallinna Peeter-Pauli katedraali koguduse preester ning on Tallinna piiskopkonna kuuria vikaar. 

## Elulugu
Alfonso Di Giovanni pühitseti preestriks 24. mail 1996. Järgmisel aastal asus ta elama Eestisse. Kuni 2001. aastani oli ta Valga katoliku kiriku kogudusepreester.  Samal aastal määrati ta Tallinna Peeter-Pauli katedraali koguduse preestriks. 2018. aastal allkirjastas isa Alfonso koos Tallinna linnavolikoguga lepingu, mille läbi linnavalitsus toetas katedraali restaureerimist 125 000 eurose toetusega. 

Alates 2010. aastast on isa Alfonso Tallinna piiskopkonna (varem Eesti Apostelliku Administratuuri) kuuria vikaar. 

## Viited
Laskemoona algkiirus

**Laskemoona algkiirus** võib viidata kogu laskemoona (mis võib sisaldada projektiili, kesta, püssirohtu jne) liikumise algkiirusele – kuigi praktikas tähendab see sama, mis **kuuli algkiirus**, kui laskemoon koosneb ainult ühest lendavast osast (nt padrun + kuul).

Küll aga võib see termin olla eksitav:
* Suurtükkide ja mürskude puhul on täpsem öelda „**mürsu algkiirus**“.
* Kui rääkida rakettrelvadest, ei tähenda laskemoona algkiirus enam ilmtingimata kuuli algkiirust.

Kui kirjutad relvadest või ballistikast, on **„[[kuuli algkiirus]]“** selgem ja korrektsem termin igapäevases või populaarteaduslikus kontekstis. Kui aga tegeled militaarsüsteemide analüüsi või teadusliku tekstiga, võib „laskemoona algkiirus“ olla sobiv, kui see on täpselt defineeritud. 

## Viited
Gujevo

**Gujevo** (vene keeles Гуево) on küla Venemaal Kurski oblastis Sudža rajoonis, Gujevo külanõukogu halduskeskus.

## Geograafia
Gujevo asub 96 km kaugusel Kurskist edelas, 10,5 km kaugusel rajoonikeskusest Sudžast lõunas ning 3,5 km kaugusel Vene-Ukraina piirist.

## Ajalugu
### Vene-Ukraina sõda
Asula langes ajutiselt Ukraina kontrolli alla Vene-Ukraina sõja ajal, 2024. aasta suvel. Vene relvajõud teatasid küla tagasivallutamisest 2025. aasta aprillis.

## Viited
Godroneering

**Godroneering** (prantsuse keeles *goder* 'voltima') on nõgus või kumer pinna- või servakaunistus, sageli paralleelselt paiknevate, ümarvormide puhul radiaalsete ümaratipuliste vagude või paisutuste kujuline.

Godroneering pärineb kullassepatööst ja esineb sageli kohrutatuna metallnõudel, kuid mõnikord on see üle kantud ka teistesse materjalidesse, näiteks mööblile. Kaunistus levis alates renessansist, 16.–18. sajandil.

Godroneeringut meenutavat kaunistust leidub vahel harva ka muust perioodist pärinevatel metallesemetel.

## Pildid

Italian - Bowl - Walters 44203.jpg|16. sajandi lõpust pärinev Itaalia karikas (Walters Art Museum)
Italian - "Cassone" - Walters 6535.jpg|Antiikse sarkofaagi kujuga pähklipuust cassone, 16. sajand (Walters Art Museum)
Montech - Notre-Dame de la Visitation - fonts.jpg|Godroneeringuga ristimiskivi, Montech
gadrooned ale glass.jpg|18. sajandi õlleklaas
ATSF Holloware Creamer Dscn0985 crop.jpg|Regendistiili imiteeriv 20. sajandi alguse kann


## Viited
Telde

**Telde** on omavalitsusüksus Gran Canaria saare idaosas. See piirneb põhjas Las Palmas de Gran Canariaga ja on osa selle linnapiirkonnast.

See on 102 170 elanikuga (2013) rahvaarvult teine ​​omavalitsus saarel. Selle pindala on 102,43 km² (39,55 ruutmiili). Linn on Gran Canaria saare vanim ja esimene pealinn, mis asutati enne 1351. aastat, endine keskaegne piiskopkond. GC-1 kiirtee möödub linnast ida pool. Gran Canaria rahvusvaheline lennujaam asub Teldest lõunas Gando allrajoonis.

## Ajalugu
Enne Hispaania sissetungi oli Telde saare pärismaalaste idakeskus. Varased andmed viitavad umbes 14 000 aborigeenide eluruumile Teldes vallutusajal. Telde on koht, kus avastati kuulus Idolo de Tara kuju, mis asub praegu Las Palmase Museo Canarios.

See loodi paavsti dekreediga 1351. aastal. Telde ajalooline vanalinna piirkond on külastajate seas eriti populaarne.

2024. aasta detsembrist on Telde Paide sõpruslinn.

## Tuntud inimesi
Siin on sündinud jalgpallur Roberto Eslava, tennisist David Vega Hernández, laulja José Vélez.
## Viited

## Välislingid
Valga (Galicia)

**Valga** on vald Hispaanias Galicia autonoomses piirkonnas Pontevedra provintsis. 

Eesti nimekaimu Valgaga on sõprussidemed 2016. aastast.

## Viited

## Välislingid
Lume-metskõrges

**Lume-metskõrges** (*Gymnopus vernus*), ka lumekõrges, on šampinjonilaadsete seltsi kuuluv liik seeni.

Seen kasvab kevadel lehtpuujäänustel.

## Välislingid
* Lume-metskõrges andmebaasis eElurikkus
Glomerellales

***Glomerellales*** on kottseente selts. 

## Sugukondi
* *[[Australiascaceae]]*
* *[[Glomerellaceae]]*
* *[[Malaysiascaceae]]*
* *[[Plectosphaerellaceae]]*
* *[[Reticulascaceae]]*

## Välislingid
* ''Glomerellales'' andmebaasis eElurikkus
Glomerellaceae

***Glomerellaceae*** on kottseente sugukond. 

## Perekondi
**[[Colletotrichum]]*
**Glomerella* – glomerell
**[[Vermicularia]]*

## Välislingid
* ''Glomerellaceae'' andmebaasis eElurikkus
Glomerell

**Glomerell** (*Glomerella*) on kottseente perekond. 

## Liike
* *[[Glomerella alstoniae]]*
* *[[Glomerella amenti]]*
* *[[Glomerella erythrinae]]*
* *[[Glomerella fioriniae]]*
* *[[Glomerella major]]*
* *[[Glomerella miyabeana]]*
* *[[Glomerella robiniae]]*
* *[[Glomerella sorghi]]*
* *[[Glomerella tetraspora]]*

## Välislingid
* Glomerell andmebaasis eElurikkus
Colletotrichum

***Colletotrichum*** on kottseente perekond. 

## Liike
* *[[Colletotrichum circinans]]*
* *[[Colletotrichum coccodes]]*
* *[[Colletotrichum dematium]]*
* *[[Colletotrichum dictamni]]*
* *[[Colletotrichum erumpens]]*
* *[[Colletotrichum fuscum]]*
* *Colletotrichum gloeosporioides* – kõrbglomerell
* *Colletotrichum graminicola* – kõrreliste-glomerell
* *[[Colletotrichum humuli]]*
* *[[Colletotrichum idaeinum]]*
* *[[Colletotrichum liliacearum]]*
* *Colletotrichum lindemuthianum* – aedoa-glomerell
* *[[Colletotrichum linicola]]*
* *[[Colletotrichum malvarum]]*
* *[[Colletotrichum montemartinii]]*
* *[[Colletotrichum pisi]]*
* *[[Colletotrichum pteridis]]*
* *[[Colletotrichum salicis]]*
* *[[Colletotrichum socium]]*
* *[[Colletotrichum solanicola]]*
* *[[Colletotrichum trichellum]]*
* *[[Colletotrichum trifolii]]*
* *[[Colletotrichum yaquense]]*

## Välislingid
* ''Colletotrichum'' andmebaasis eElurikkus
Castillo de Belmonte

**Castillo de Belmonte** on Hispaanias Cuenca provintsis asuv loss, mida peetakse üheks kõige paremini säilinud keskajast pärit kindluseks riigis.

## Asukoht ja ehitus
Loss asub Belmonte linnas, umbes 1456. aastal alustati selle ehitamist Juan Pacheco, esimese Villena markii korraldusel. Ehitusprojekti autoriks peetakse Hanequíni Brüsselist või Juan Guasi. Ehitis valmis tõenäoliselt 1474. aastal, mil Diego López Pacheco, teine Villena markii, projekti lõpetas.

## Arhitektuurilised omadused
Castillo de Belmontel on ainulaadne tähekujuline plaan, millel on kuus ümarat torni. Sellel on mitmeid kaitseväravaid, sealhulgas Peregrinose värav (tuntud ka kui Santiago värav), Campo värav ja Villa värav, millest viimane ühendab lossi linnaga. Lossi interjööris on mudéjar-stiilis puidutöötlust ja kaunistusi, mida on rohkesti näha näiteks kaminate ja aknalaudade kujunduses.

## Ajalooline tähtsus
Lossi omandas hiljem Eugenia de Montijo, Hispaania kuninganna Isabel II abikaasa, kes lasi 19. sajandi jooksul läbi viia olulisi restaureerimistöid. Tänapäeval on Castillo de Belmonte tunnustatud kui kultuurimälestis ning seda peetakse üheks Hispaania kauneimaks lossiks.

## Kasutus ja turism
Praegu töötab loss muuseumina, kus külastajad saavad tutvuda selle rikkaliku ajalooga. Lisaks korraldatakse seal kultuuriüritusi, sealhulgas ajaloolisi taasesitusi ja teemaüritusi, mis toovad kokku külastajaid nii Hispaaniast kui ka välismaalt.

## Kirjandus
* History at the Castle of Belmonte
Eesti kirjanike e-leksikon

**"Eesti kirjanike e-leksikon"** (inglise keeles *Estonian Writers' Online Dictionary*, lühendina **EWOD**) on Eesti kirjanike kohta biograafilist ja bibliograafilist infot koondav veebipõhine teatmeteos inglise ja eesti keeles. Leksikoni koostab ja avaldab Tartu Ülikooli kultuuriteaduste instituudi kirjanduse ja teatriteaduse osakond, selle peatoimetajad on Jüri Talvet ja Arne Merilai, tegevtoimetaja on Sven Vabar. Projektiga alustati 2014. aastal.

Arne Merilai iseloomustuse järgi on EWODi eesmärk "koondada esmatähtsat võõr- ja emakeelset teavet eesti kirjanduse ja selle vastuvõtu kohta nii kodus kui ka välismaal". Eelkõige püüti leksikoni algatades täita lünka Eesti kirjanduse kohta süsteemse info levitamisel Eestist väljaspool, mistõttu alustati projektiga inglise keeles. Järgmises etapis alustati ka eestikeelsete artiklitega, kuna ülevaatlike kirjandusleksikonide avaldamine Eestis ei ole pärast Oskar Kruusi koostatud "Eesti kirjanike leksikoni" (2000) jätkunud ning vajadus kaasajastatud info järele püsib.

2025. aasta kevade seisuga on leksikonis avaldatud üle 700 isikuartikli.

## Viited

## Kirjandus
* Jüri Talvet, "Chapter XIII. Can World Literature (Re)vitalize Humanities?" – "Critical Essays on World Literature, Comparative Literature and the "Other"". Newcastle upon Tyne: Cambridge Scholars Publishing, 2019, pp 182-192

## Välislingid
* EWOD
* Arne Merilai, "Eesti kirjanike leksikon – täiesti võimalik", Sirp, 1. IV 2024
* Sven Vabar, "Rahvuskirjandusest globaalsete võrgustike poole", Sirp, 9. IV 2021
* Sven Vabar, "Mis on Ewod?", Sirp, 9. IV 2021
* Jüri Talvet, "Mis on Ewod? Milleks?", Looming 8/2020
* Sven Vabar, "A major new ongoing Estonian literary-cultural project", ELM: Estonian Literary Magazine, No. 2, 2019, pp. 18-19
Augsburgi usurahu

**Augsburgi usurahu** oli 1555. aasta Saksa-Rooma Augsburgi riigipäeval Saksa kuninga Ferdinand I ja Saksa riigiseisuste poolt sõlmitud leping, mis lõpetas Saksa-Rooma riigis katoliiklaste ja protestantide vahelised sõjad ning kinnitas  kirikumaade sekulariseerise ning tagas katoliiklaste ja protestantide õigused.

Augsburgi usurahu aktsepteeris lõpuks kahe erineva kristliku kiriku olemasolu. 
Saksa riigid jagunesid kahte rühma: katoliiklikud ja protestantlikud, luteri usk tunnistati katoliku usu kõrval teiseks riigireligiooniks ning Augsburgi usurahu kehtestas reegli „kelle võim, selle usk“ (ladina k. *[[Cuius regio, eius religio]]*) -  kelle maa, selle usk st. kui valitseja otsustas jääda katoliiklaseks, siis neil aladel kehtis ka katoliiklus ja *vice versa*. Vürstid ja valitsejad said otsustada, kas jääda vana katoliku kiriku juurde või järgida uut luterlikku usku. Luterlikud riigid olid katoliiklike riikidega võrdsetel alustel. 

Rahulepingust jäeti  välja teised usurühmad, mis tekkisid reformatsiooniga. Usuvabadus kehtis ainult Saksa valdustele, see tähendab Saksa-Rooma riigi vürstkondadele ja keiserlikele linnadele. 

Augsburgi rahu kindlustas Saksa maadele pikka rahuperioodi, mis lõppes alles Kolmekümneaastase sõjaga 1618. aastal.

## Vaata ka
* Passau leping

## Vaata ka
*Augsburgi usutunnistus
*Schmalkaldeni liit, Schmalkaldeni sõda
Höije Rahu

**Höije Rahu** (sündinud 17. mai 1991) on eesti fotograaf, visuaalkunstnik, graafiline disainer ja illustraator.

Tema loomingut iseloomustab unenäoline esteetika, kus põimuvad realism ja sürrealism. Oma teoste loomisel kasutab ta ainult isiklikult pildistatud materjali, vältides pildipanku ja tehisintellekti loodud kujutisi.

## Haridus
* 2016 — Tallinna Polütehnikum, fotograafia
* 2019 — Eesti Kunstiakadeemia, graafiline disain

## Looming
Höije Rahu loominguline käekiri põhineb minimalistlikel vahenditel ning teda inspireerivad sageli unenäod ja poolunes nähtud visioonid. Tema tööd kujutavad sageli ärkveloleku ja unenäo piiril olevaid maailmu, milles ta kasutab oma ümbruskonnast pärit elemente ja loodust.

Ta on oma loomingu kohta öelnud: "Mida vähem on võimalusi, seda rohkem peab pingutama loovusega. See on koht, kus juhtub päris looming."

## Olulisemad projektid
* 2021 — Hans Alveri preemia laureaadi kunstiteos
* 2023 — Lasteraamatu "Luna lood" illustratsioonid
* 2023 — Lauri Laubre albumi "Northodoxian" visuaalid

## Tunnustus
* 2021 — Sony World Photography Award, Rahvuste kategooria, võitja (Eesti)
* 2021 — Sony World Photography Award, Naisfotograafi kategooria, nominent
* 2024 — Eesti Kultuurkapitali Läänemaa ekspertgrupi preemia

## Näitused
### Isikunäitused
* 2024 — "Unenägu unenäo vahel", Haapsalu Kunstikooli galerii
* 2024 — "Unenägu unenäo vahel", Saue vallamaja
* 2025 — "Unenägu unenäo vahel", Nõmme Kultuurikeskus

### Grupinäitused
* 2021 — Sony World Photography Award, London, Suurbritannia
* 2024 — "Võta isiklikult", Pärnu Fotofest, kuraator Kaupo Kikkas

## Viited

= Välislingid ==
* Koduleht
* Lääne Elu artikkel Höije Rahust
* Höije Rahu intervjuu ajakirjas Eesti Naine
Düsglossia

**Düsglossia** on kõnehäire, mis on tekkinud perifeersete kõneorganite kahjustuse tagajärjel. 

Düsglossia võib olla kaasasündinud või elu jooksul omandatud. Kaasasündinud düsglossia tekib väärarengute või sündroomide tõttu, mis mõjutavad pea- ja kaelapiirkonda. Elu jooksul omandatud düsglossia põhjusteks on sageli hambumushäired ja -traumad, pea- ja kaelapiirkonnas tehtud kirurgilised sekkumised ning kiiritus- ja kemoteraapia.

## Viited
Pliimaskide juhtum

**Pliimaskide juhtum** (portugali keeles *Mistério das Máscaras de Chumbo*) viitab kahele lahendamata surmajuhtumile Brasiilias 1966. aastal, kus kaks elektroonikatehnikut, Manoel Pereira da Cruz ja Miguel José Viana, leiti surnuna kummalistes oludes. Juhtum on tuntud oma salapäraste asjaolude ja mitmete lahendamata küsimuste tõttu.

## Taust
Manoel Pereira da Cruz ja Miguel José Viana olid elektroonikatehnikud Campos dos Goytacazesest, Rio de Janeiro osariigis. Nad olid head sõbrad ja töötasid sageli koos. 17. augustil 1966 lahkusid nad kodulinnast, väites, et lähevad tööks vajalikke materjale ostma. Nad suundusid Niterói linna, mis asub Rio de Janeiro lähedal.

## Juhtumi avastamine
20. augustil 1966 leidis 18-aastane Jorge da Costa Alves Morro do Vintémil (Vintémi mägi) Niteróis kahe mehe surnukehad. Mõlemad mehed olid riietatud ülikondadesse ja vihmamantlitesse ning nende silmi katsid käsitsi valmistatud pliimaskid. Lähedusest leiti ka tühi veepudel, kaks märga rätikut ja märkmik, milles oli kirjas:

: *„16:30 olla määratud kohas. Kell 18:30 võta kapslid, pärast mõju kaitse metalle, oota signaali, mask.”*

Surnukehade juures ei olnud nähtavaid vigastusi ega võitluse märke. Kuna surnukehad olid juba lagunemisprotsessis, ei olnud võimalik kindlaks teha surma täpset põhjust ega teha toksikoloogilisi analüüse.

## Uurimine
Politsei uuris juhtumit, kuid ei suutnud leida selget vastust, mis oleks selgitanud meeste surma. Mõned tunnistajad väitsid, et mehed olid seotud „teadusliku spiritismiga” ja püüdsid suhelda vaimude või tulnukatega, kasutades selleks psühhedeelikume. Arvati, et pliimaskid olid mõeldud silmade kaitsmiseks võimaliku pimestava valguse eest, mis võiks kaasneda sellise kontakti ajal.

## Teooriad
Juhtumi kohta on esitatud mitmeid teooriaid:

**Psühhedeelne rituaal:** mehed võtsid hallutsinogeenseid aineid, et saavutada vaimne või tulnukatega kontakt, kuid surid üledoosi tagajärjel.

**[[Mõrv]]:** kolmas isik võis mehed tappa, sundides neid mürki võtma.

**Paranormaalne kogemus:** mehed püüdsid suhelda tulnukatega või siseneda teise dimensiooni, kuid katse ebaõnnestus.

## Pärand
Pliimaskide juhtum on üks Brasiilia tuntumaid lahendamata müsteeriume ja on inspireerinud mitmeid raamatuid, dokumentaale ja artikleid. Juhtum on sageli viidatud paranormaalsete nähtuste ja lahendamata surmajuhtumite kontekstis.

## Vaata ka
Lahendamata surmajuhtumite loend

## Viited
See artikkel põhineb ingliskeelsel artiklil Lead Masks Case, seisuga aprill 2025.
Hans Kristian Õis

**Hans Kristian Õis** (sündinud 18. juulil 1995) on eesti näitleja. 

Ta on lõpetanud 2007. aastal Kose-Uuemõisa lasteaed-algkooli, 2014. aastal Kose Gümnaasiumi ning 2019. aastal Tartu Ülikooli Viljandi kultuuriakadeemia teatrikunsti õppekava näitleja eriala (12. lend). Ta on lõpetanud ka Kose Muusikakooli klarneti erialal.  

## Rollid teatris

* 2018 NUKU T. Tõnisson "Protsess"
* 2018 NUKU T. Tõnisson "Gulliveri reisid" (Suuradmiral/Narr)
* 2019 Tartu Uus Teater R. Blaumanis/S. Karja/E. Vahter "100 M MORE" (Birkenbaum)
* 2019 VAT Teater G. Boccaccio/A. Toikka "Dekameron"
* 2021 Kellerteater “Hingede tund”, lavastaja Vahur Keller
* 2022 Rakvere teater, “Robin Hood”, lavastaja Taavi Tõnisson
* 2022 Askele Loovuskeskus “Põlevkiviõli”, lavastaja Elar Vahter
* 2023 Kellerteater “Hiirelõks”, Lavastaja Vahur Keller (Christopher Wren)
* 2023 Kellerteater, “Ja ei jäänud teda ka”, lavastaja Vahur Keller (Fred Narracott)
* 2024 Kellerteater “Kuradi Restoran”, lavastaja Vahur Keller
* 2024 Rakvere teater “Karge Meri”, lavastaja Elar Vahter (Eerik Lamm)
* 2024 Kellerteater “Paksu Margareeta saladused”, lavastaja Vahur Keller
* 2025 Kellerteater "Peegel", lavastaja Andres Roosileht
* 2025 Kellerteater "Da Vinci Kood", lavastaja Andres Roosileht

## Filmirollid

* 2014 "Pizza Delivery Date"
* 2023 "Birthday Girl" – Hans
* 2026 "Midagi Tõelist" – Hugo

## Viited



## Välislingid

* Hans Kristjan Õis Eesti Lavastuste Andmebaasis
* Hans Kristjan Õis andmekogus IMDb
Cryptomyces maximus

***Cryptomyces maximus*** on pigilaigulaadsete seltsi kuuluv seente liik.

Seen kasvab vigastatud pajudel. Selle iseloomulikuks tunnuseks on kollane halo ümber musta kooriku.

Seene leidis Eestis esimest korda aastal 2025 Emajõe äärest Tartust Sven Pruul.

## Välislingid
* ''Cryptomyces maximus'' andmebaasis eElurikkus.
Sotsialistlik Rahvapartei (täpsustus)

**Sotsialistlik Rahvapartei** on mitme endise ja praeguse partei nimetus mitmes riigis:

* **[[Sotsialistlik Rahvapartei (Brasiilia)|Sotsialistlik Rahvapartei]]**, Brasiilia partei *[[Cidadania]]* endine nimi
* **[[Okinawa Sotsialistlik Rahvapartei|Sotsialistlik Rahvapartei]]**, lühinimi piirkondlikule Okinawa parteile Jaapanis
* **[[Kuuba Sotsialistlik Rahvapartei|Sotsialistlik Rahvapartei]]**, endine partei Kuubas
* **[[Lõuna-Jeemeni Sotsialistlik Rahvapartei|Sotsialistlik Rahvapartei]]**, endine partei Lõuna-Jeemenis
* **[[Montenegro Sotsialistlik Rahvapartei|Sotsialistlik Rahvapartei]]**, partei Montenegros
* **[[Taani Sotsialistlik Rahvapartei|Sotsialistlik Rahvapartei]]**, partei Taanis

## Vaata ka

* Rahvapartei
* Sotsialistlik Töölispartei
Rahvuslik Rahvapartei

**Rahvuslik Rahvapartei** on mitme endise ja praeguse partei nimetus mitmes riigis:

* **[[Bangladeshi Rahvuslik Rahvapartei|Rahvuslik Rahvapartei]]**, endine erakond Bangladeshis
* **[[Jamaica Rahvuslik Rahvapartei|Rahvuslik Rahvapartei]]**, erakond Jamaicas
* **[[Pakistani Rahvuslik Rahvapartei|Rahvuslik Rahvapartei]]**, endine partei Pakistanis
* **[[Rumeenia Rahvuslik Rahvapartei|Rahvuslik Rahvapartei]]**, endine partei Rumeenias

## Vaata ka

* Rahvapartei
Jeffrey Sachs

**Jeffrey David Sachs** (sündinud 5. novembril 1954 Detroitis) on Ameerika Ühendriikide majandustegelane.  

Ta on olnud mitme riigi valitsuse konsultant, sealhulgas andnud nõu 1990. aastail Eestis rahareformi ettevalmistamisel. 

## Tunnustus
*2019 – Maarjamaa Risti III klassi teenetemärk
Manzanares

**Manzanares** võib tähendada mitut asja.

***[[Manzanares (Hispaania)|Manzanares]]** on linn Hispaanias Ciudad Reali provintsis.
***[[Manzanares (Hispaania jõgi)|Manzanares]]** on jõgi Hispaanias.
***[[Manzanares (Venezuela jõgi)|Manzanares]]** on jõgi Venezuelas.

## Perekonnanimi
**Manzanares** on ka mitme tuntud inimese perekonnanimi.
***[[Jacinto Ruiz Manzanares]]**, hispaania helilooja
***[[César Vidal Manzanares]]**, hispaania kirjanik
***[[Francisco Antonio Manzanares]]**, USA ettevõtja ja poliitik
***[[Laia Manzanares]]**, hispaania näitleja
***[[José Mari Manzanares]]**, hispaania matadoor
Toledo sild

**Toledo sild** (hispaania keeles Puente de Toledo) on Hispaanias Madridis üle Manzanares’i jõe viiv kivisild.

Barokkstiilis sild ehitati 1718–1732 arhitekt Pedro de Ribera projekti järgi.

Sild kuulub 1956. aastast Hispaania kultuuripärandi Bien de Interés Cultural nimistusse.

## Ajalugu
Toledo sild ehitati kahe 17. sajandi puitsilla asemele, kuna toonased konstruktsioonid hävitas üleujutus. Sild ühendas Madridi peatee lõunas asuva Toledoga, Carabanchel Alto elamupiirkonna, kus asusid Hispaania aadlike 18. ja 19. sajandil suvehäärberid. Toledo sild on tänapäeval märksa pikem kui jõe laius, sest enne 20. sajandit puudus kanalisatsioon ja seetõttu oli jões varem rohkem vett. Sillale pole kunagi lubatud autoliiklust, kuid see oli aastatel 1871–1970 osa Madridi trammiteedevõrgustikust.

## Kirjeldus
Jalakäijate sild on 180 meetrit pikk ja 9,5 meetrit lai. Silla külgi palistavad tugipostide poolkaared. Silla lõunapoolelt ligipääs on sillutatud munakividega, ääristatud puude ja pinkidega. Silla all asub aed radadega jalutajatele. Sillalt on nähtav Madridi Rio Park.

Silla ehitusel on järgitud Churrigueresque'i barokset stiili, sillale paigaldatud skulptuurid kujutavad kohaliku regiooni ajaloosündmuseid. Silla konstruktsiooni ilmestavad üheksa poolkaart, ehitusmaterjalina kasutati graniidist kantkive. Silla keskosas paiknevad kaks võlviga alkoovi, kus on asuvad Madridi kaitsepühakute paekivist skulptuurid: San Isidro ja Santa María de la Cabeza.

## Viited

## Välislingid
*
Tipp ja Täpp

**Tipp ja Täpp** on Eesti Televisiooni telenukud. Tipi ja Täpi lood kirjutas ja tõi teleekraanile Uno Leies, nukkudega mängisid Ingrid Kivirähk ja Malle Peedo. 

Nukud Tipp (tüdruk) ja Täpp (poiss) olid esmakordselt Eesti televaatajate ees 1965. aasta alul ning ekraanile jäid nad koos üleskeeratava auto ning legendaarse kommisöömise lauluga *„Täna sööme komme, homme sööme komme, komme sööme üle-üle-ülehomme...”* aastateks.

*"Kallid lapsed, kirjutame teile esimest korda. Me oleme väikesed nukud ja meie nimed on Tipp ja Täpp. Meil on väike maja ja aed ja ka väike kauplus, kus me iga päev komme käime ostmas. Väike üleskeeratav auto on meil ka,"* kirjutasid nukulapsed Tipp ja Täpp oma esimest saadet tutvustavas telelehes 1965. aastal.

Pärast seda, kui Tipp ja Täpp enam telekaamerate ees ei esinenud, jäid nad oma lugude autori Uno Leiese kätte. Aastal 2014. jõudsid Tipp ja Täpp tagasi koju ehk telemaja nukutuppa. Uno Leiese poeg Eno Leies andis seni perekonna valduses olnud nukud üle Eesti Rahvusringhäälingu muuseumile.

## Viited
NGC 2736

**NGC 2736** (tuntud ka kui **Pliiatsiudu**) on udukogu, mis asub Vela pulsari lähedal Purjede tähtkujus. 

Udukogu diameeter on 114 valgusaastat ning see asub Päikesesüsteemist umbes 815 valgusaasta kaugusel. Astronoomid arvavad, et see on Purjede tähtkujus plahvatanud supernoova jäänuk.

## Viited